རྗེས་སུ་རྒྱ་དར་ཁུར་བ་དེ་ཁོང་ལ་གཞན་གྱིས་སློབ་སྟོན་ནམ་རྒྱུད་སྐུལ་བྱས་པ་ཞིག་ཡིན་པ་ལས།ཐོག་མ་ནས་འཆར་གཞི་ཡོད་པ་ཞིག་མིན་པ་གསལ་པོ་རེད་སྙམ།གང་ལྟར་ཁོང་གིས་རྒྱ་དར་ཁུར་བ་དེའི་དམིགས་ཡུལ་དང་རྒྱུ་མཚན་ག་རེ་ཡིན་མིན་དང་།རྒྱ་དར་འཛིན་རྒྱུའི་དུས་ལ་བབ་ཡོད་མེད་སོགས་སྐབས་འདིར་གླེང་དགོས་དོན་མི་འདུག་ཀྱང་།ཁོང་གི་དཀའ་ངལ་དང་ལོ་རྒྱུས་རང་བཞིན་ལྡན་པའི་ལས་འགུལ་དེ་ལ་བོད་པའི་སྤྱི་ཚོགས་ནང་ལྟ་སྟངས་མི་འདྲ་བ་མང་པོ་སླེབས་པ་དང་།རིམ་པས་དོ་སྣང་བྱེད་མཁན་ཡང་མེད་པ་ལྟ་བུ་ཆགས་སོང་ཡང་།ཁོང་གིས་བརྩོན་འགྲུས་ཆེན་པོས་ལས་འགུལ་ཐེངས་གཉིས་པ་འགོ་འཛུགས་བྱས་སོང་།དེ་ལ་དོ་སྣང་བྱེད་མཁན་ལོ་སྔོན་མའི་འགོ་འཛུགས་སྐབས་དང་བསྡུར་ན་མེད་པ་ལྟ་བུར་གྱུར་འདུག་ཅིང་།མངོན་གསལ་དོད་པོས་རྒྱབ་སྐྱོར་བྱེད་མཁན་རྣམས་ཀྱིས་ལངས་ཕྱོགས་མི་འདྲ་བ་རྣམས་ལ་ཁ་གཏད་ཀྱི་རྣམ་པ་གསལ་པོ་སྟོན་ཆེད་དམ།བེད་སྤྱོད་ཐེངས་གཅིག་བྱས་པ་ཙམ་ལས་ཁོང་བོད་དོན་ལས་འགུལ་བ་ཞིག་ཡིན་པས་རྒྱབ་སྐྱོར་བྱས་པ་ཞིག་ཡིན་ཚོད་མི་འདུག